CELEX: 32019D1291
Language: hr
Date: 2019-07-30 00:00:00
Title: Provedbena odluka Komisije (EU) 2019/1291 оd 30. srpnja 2019. o sukladnosti jedinične cijene za naplatnu zonu Švicarska za 2019. s provedbenim uredbama (EU) br. 390/2013 i (EU) br. 391/2013 (priopćeno pod brojem dokumenta C(2019) 5532) (Tekst značajan za EGP.)

1.8.2019   
               
               
                  HR
               
               
                  Službeni list Europske unije
               
               
                  L 203/8
               
            
         PROVEDBENA ODLUKA KOMISIJE (EU) 2019/1291
         оd 30. srpnja 2019.
         o sukladnosti jedinične cijene za naplatnu zonu Švicarska za 2019. s provedbenim uredbama (EU) br. 390/2013 i (EU) br. 391/2013
         
            
               (priopćeno pod brojem dokumenta C(2019) 5532)
            
         
         (Vjerodostojan je samo tekst na francuskom, njemačkom i talijanskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Sporazum između Europske zajednice i Švicarske Konfederacije o zračnom prometu („Sporazum”) (1),
         uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (2), a posebno njezin članak 15. stavak 4.,
         Uzimajući u obzir Provedbenu uredbu Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (3), a posebno njezin članak 17. stavak 1. točku (d),
         budući da:
         
                     (1)
                  
                  
                     Provedbenom uredbom (EU) br. 391/2013 utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada sastavni je element za ostvarenje ciljeva plana performansi kako je utvrđeno člankom 11. Uredbe (EZ) br. 549/2004 Europskog parlamenta i Vijeća (4) i Provedbenom uredbom Komisije (EU) br. 390/2013 (5).
                  
               
                     (2)
                  
                  
                     Provedbenom odlukom Komisije 2014/132/EU (6) postavljaju se ciljevi performansi na razini Unije, uključujući cilj troškovne učinkovitosti za rutne usluge u zračnoj plovidbi izražen u utvrđenim jediničnim troškovima za pružanje tih usluga, za drugo referentno razdoblje 2015. – 2019.
                  
               
                     (3)
                  
                  
                     Komisija u skladu s člankom 17. stavkom 1. točkama (b) i (c) Provedbene uredbe (EU) br. 391/2013 ocjenjuje jedinične cijene za naplatne zone za 2019. koje su joj do 1. lipnja 2018. dostavile države članice u skladu s člankom 9. stavcima 1. i 2. te provedbene uredbe. Ocjenjuje se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.
                  
               
                     (4)
                  
                  
                     Komisija je ocijenila jediničnu cijenu za 2019. uz potporu Eurocontrolova odjela za reviziju performansi te središnjeg ureda Eurocontrola za rutne naknade s pomoću podataka i dodatnih informacija koje su do 1. studenoga 2018. dostavile države članice i Švicarska.
                  
               
                     (5)
                  
                  
                     Na temelju te ocjene te uzimajući u obzir potrebu za dosljednošću ciljeva performansi FAB-a Europe Central (FABEC) u skladu s člankom 11. stavkom 3. točkom (c) Uredbe (EZ) br. 549/2004 Komisija je u skladu s člankom 17. stavkom 1. točkom (d) Provedbene uredbe (EU) br. 391/2013 i ne dovodeći u pitanje članak 16. Uredbe (EZ) br. 550/2004 utvrdila da je jedinična cijena za zone naplate rutnih naknada za 2019. koje je podnijela Švicarska u skladu s provedbenim uredbama (EU) br. 390/2013 i (EU) br. 391/2013.
                  
               
                     (6)
                  
                  
                     U skladu s člankom 17. stavkom 1. Provedbene uredbe (EU) br. 391/2013 jedinične su cijene određene u nacionalnoj valuti. Jedinične se cijene iz ove Odluke stoga trebaju izraziti u švicarskim francima.
                  
               
                     (7)
                  
                  
                     Komisija je o ovoj Odluci obavijestila Švicarsku te joj je dala mogućnost da je komentira, u skladu s člankom 19. stavkom 2. Sporazuma,
                  
               DONIJELA JE OVU ODLUKU:
         
            Članak 1.
            Jedinična cijena od 106,33 CHF za 2019. za rutnu naplatnu zonu Švicarske u skladu je s provedbenim uredbama (EU) br. 390/2013 i (EU) br. 391/2013.
         
         
            Članak 2.
            Ova je Odluka upućena Švicarskoj Konfederaciji.
         
         
            Sastavljeno u Bruxellesu 30. srpnja 2019.
            
               
                  Za Komisiju
               
               Violeta BULC
               
                  Članica Komisije
               
            
         
         
            (1)  SL L 114, 30.4.2002., str. 73.
         
         
            (2)  SL L 96, 31.3.2004., str. 10.
         
         
            (3)  SL L 128, 9.5.2013., str. 31.
         
         
            (4)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 196, 31.3.2004., str. 1.).
         
            (5)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
         
            (6)  Provedbena odluka Komisije 2014/132/EU od 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).